Ka ilma igasuguse erikoolituseta inimene, kes vaatab seda pöialpoissi - kahekuist loodet - emaüsas, ei ajaks inimlast segi šimpansibeebiga. Eksida pole võimalik, piisab kui heita pilk sõrmedele ja varvastele, rääkimata näost, mis on tüüpiliselt inimese oma ja tõesti väga erinev ahvi näost. Kas me saame minna veel varasemasse aega? Jah, geneetikuna teame  veidi rohkem kui ainult muinasjuttu, me saame uurida inimolendi ehitust . Ja mida paremini me mõistame, et mateeriat elustab informatsioon, seda lähemale jõuame selle tohutu informatsioonihulga dešifreerimisele, mis sisaldub esimeses munarakus; seda enam oleme sunnitud tunnistama, et 'inimene on inimene on inimene'. Inimene ei oleks inimene, kui ta poleks eostatud inimesena , ta ei oleks meie liigist.